**LĪGUMS Nr. 4.3-6.2/2019/521**

**Drukas iekārtu toneru un tintes kārtridžu piegāde un uzpilde**

**Siguldas novada pašvaldībai un tās iestādēm**

Siguldā 2019.gada 17.maijā

**Siguldas novada pašvaldība**, reģistrācijas Nr.90000048152, juridiskā adrese Pils ielā 16, Sigulda, Siguldas novads, tās xxxxxxx xxxxxxx xxxxxxxx personā, kura rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1), turpmāk tekstā saukta **Pasūtītājs**, no vienas puses, un

**Sabiedrība ar ierobežotu atbildību “Sufficio”**, reģistrācijas Nr.40103307936, juridiskā adrese Vietalvas iela 1, Rīga, LV-1009, kuru pārstāv xxxxxx xxxxx xxxxxx xxxxxx, kura/-š rīkojas pamatojoties uz statūtiem, turpmāk tekstā saukts **Piegādātājs**, no otras puses,

abi kopā un katrs atsevišķi turpmāk līguma tekstā saukti par Līdzējiem, pamatojoties uz Siguldas novada pašvaldības rīkoto iepirkumu “Drukas iekārtu toneru un tintes kārtridžu piegāde un uzpilde Siguldas novada pašvaldībai un tās iestādēm”identifikācijas Nr. SNP 2019/13, turpmāk šā līguma tekstā saukts - Iepirkums,rezultātiem, noslēdz šādu līgumu (turpmāk tekstā Līgums):

1. **LĪGUMA PRIEKŠMETS**
	1. Pasūtītājs pērk no Piegādātāja, bet Piegādātājs Pasūtītājam pārdod un piegādā drukas iekārtu jaunus oriģinālos tonerus, uzpildītas kasetnes (turpmāk – Preces), saskaņā ar Līgumu, Iepirkuma nolikumu, Tehnisko piedāvājumu (Līguma pielikums Nr.2), Finanšu piedāvājumu (Līguma pielikums Nr.3) un Tehnisko specifikāciju (Līguma pielikums Nr.1) (turpmāk arī – Pakalpojumi).
	2. Piegādātājs piegādā Preces Pasūtītājam Pils ielā 16, Sigulda, Siguldas novads, LV-2150.
	3. Pasūtītājs Līguma ietvaros nav saistīts ar konkrētu iepirkuma apjomu un Pakalpojumus pasūta atbilstoši vajadzībām un finanšu iespējām.
	4. Piegādātājs Līguma 1.1.punktā minētos Pakalpojumus sniedz ar savu darbaspēku, darba rīkiem, ierīcēm un materiāliem, kuru vērtība ir ierēķināta Pasūtītāja atlīdzībā.
	5. Pasūtītājs un Piegādātājs vienojas, ka Pasūtītājs ir tiesīgs izvēlēties Preces, kuras nav minētas Tehniskajā specifikācijā (Līguma pielikums Nr.1), tām piemērojot Finanšu piedāvājumā (Līguma pielikums Nr.3) norādīto atlaidi.
2. **LĪGUMA SUMMA UN SAMAKSAS KĀRTĪBA**
	1. Kopējā līguma summa nepārsniedz 41 000,00 EUR (četrdesmit vienu tūkstoti *euro* un nulle centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Visus izdevumus, kas saistīti ar Preču piegādi līdz Līguma 1.2.apakšpunktā noteiktajai Pasūtītāja adresei sedz Piegādātājs.
	3. Faktiskā Līguma kopējā summa ir atkarīga no Pasūtītājam faktiski nepieciešamo Preču apjoma un līdz ar to tā var nesasniegt Līguma 2.1. apakšpunktā noteikto maksimālo pieļaujamo Līguma kopējo summu. Pasūtītājam nav pienākuma nodrošināt Piegādātājam Preču pasūtījumus maksimālās Līguma kopējās summas apmērā. Ja samaksa par Pasūtītāja faktiski pasūtītajām Precēm Līguma darbības laikā nesasniedz Līguma 2.1. apakšpunktā norādīto maksimālo Līguma kopējo summu, Piegādātājam nav tiesību celt jebkādas pretenzijas un prasības pret Pasūtītāju attiecībā uz šo apstākli.
	4. Pasūtītājs samaksā Piegādātajam par iepriekšējā mēnesī piegādātajām Precēm, atbilstoši finanšu piedāvājumā (Līguma pielikums Nr.3) noteiktajām Preču cenām līdz kārtējā mēneša 15. (piecpadsmitajam) datumam saskaņā ar Līdzēju abpusēji parakstītām Preču pavadzīmēm –rēķiniem vai Pakalpojumu pieņemšanas – nodošanas aktiem uz to pamata Pasūtītājam iesniegtiem Piegādātāja rēķiniem, ar pārskaitījumu uz rēķinā norādīto Piegādātāja bankas kontu.Tāpat Piegādātājs līdz katra nākamā mēneša 5.datumam elektroniskā formātā uz e-pasta adresi: rekini@sigulda.lv nosūta kopsavilkumu par iepriekšējā kalendārajā mēnesī izsniegtajiem rēķiniem Pasūtītājam.
	5. Gadījumā, ja Pasūtītājs nav veicis samaksu Līguma 2.4.apakšpunktā noteiktajā laikā, tad Piegādātājam ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv. Gadījumā, ja Piegādātājs atgādinājumu nenosūta uz e-pasta adresi: rekini@sigulda.lv , tad samaksa Piegādātājam tiek pārcelta uz nākamā mēneša maksājumu. Iepriekš minētajā gadījumā Piegādātājam nav tiesību pieprasīt Līguma 5.2.apakšpunktā minēto līgumsodu.
	6. Par Līgumā paredzēto maksājumu apmaksas dienu tiek uzskatīta diena, kurā tiek izdarīts attiecīgais maksājums.
3. **PREČU PIEGĀDES UN PAKALPOJUMU IZPILDES KĀRTĪBA**
	1. Pasūtītājs pasūta konkrētas Preces (nosakot daudzumu un sortimentu), noformējot abpusēji saskaņotu pasūtījumu. Piegādātājs piegādā konkrētās Preces un izpilda konkrēto Pakalpojumu atbilstoši Līgumam un Pasūtītāja pasūtījumam.
	2. Piegādātājs piegādā Preces saskaņā ar Tehnisko specifikāciju (Līguma pielikums Nr.1) un Finanšu piedāvājumu (Līguma pielikums Nr.3) Pasūtītājam Pils ielā 16, Sigulda, Siguldas novads, LV-2150, abpusēji saskaņotajā pasūtījumā noteiktajā termiņā, kas nevar būt garāks par 2 (divām) nedēļām.
	3. Pasūtītājs, pieņemot Preces vai Pakalpojumus, pārbauda to kvalitāti un atbilstību Līguma un pasūtījuma noteikumiem.
	4. Ja Pasūtītājs konstatē trūkumus vai neatbilstības piegādāto Preču kvalitātē, sortimentā vai daudzumā, tajā skaitā pēc Preču saņemšanas, tādus, ko nav iespējams vizuāli konstatēt Preču vai Pakalpojumu saņemšanas brīdī, Pasūtītājs par to paziņo Piegādātājam, un Piegādātājam ir pienākums 7 (septiņu) darba dienu laikā par saviem līdzekļiem apmainīt bojātās vai neatbilstošās Preces pret kvalitatīvām un atbilstošām vai piegādāt trūkstošās Preces. Pasūtītājam ir tiesības nepieņemt Preces līdz trūkumu novēršanai.
	5. Gadījumā, ja Piegādātājs kavē noteiktās Preces defektu novēršanas un/vai maiņas termiņu, tad tas maksā Pasūtītājam līgumsodu EUR 50,00 (piecdesmit *euro*) par katru kavējuma dienu. Aprēķinātie līgumsodi Piegādātājam ir jānomaksā 3 (trīs) darba dienu laikā, skaitot no dienas, kad Piegādātājs ir saņēmis no Pasūtītāja rēķinu par šajā Līguma punktā noteikto līgumsodu.
	6. Piegādātājs nodod Pasūtītājam Preces kopā ar to tehnisko dokumentāciju, Preču pavadzīmēm, pieņemšanas – nodošanas aktiem.
	7. Preču piegāde ir uzskatāma par izpildītu, un Preces uzskatāmas par piegādātām un nodotām Pasūtītājam brīdī, kad Līdzēji ir abpusēji parakstījuši Preču pavadzīmi - rēķinu vai Pakalpojumu pieņemšanas – nodošanas aktu, kā arī Piegādātājs ir nodevis Pasūtītājam Līguma 3.6. apakšpunktā minētos dokumentus.
	8. Piegādātājs Preču pavadzīmes-rēķinus un Pakalpojumu rēķinus noformē atbilstoši Latvijas Republikas normatīvajiem aktiem un norāda tajos: Pasūtītāja un Piegādātāja nosaukumu, juridiskos rekvizītus, Preču vai Pakalpojumu nosaukumus, vienas Preces vai Pakalpojumu vienības cenu, daudzumu, pirkuma maksu naudā (*euro*), norēķinu veidu, samaksas termiņu un Līguma datumu un numuru.
	9. Pasūtītājs nepieņem no Piegādātāja Līguma 3.8. apakšpunktā noteiktos dokumentus, ja tie nav atbilstoši noformēti, un līdz ar to neveic apmaksu.
	10. Atbildība par Preci un īpašuma tiesības uz to no Piegādātāja pāriet Pasūtītājam Preču pavadzīmes – rēķina abpusējas parakstīšanas brīdī.
4. **GARANTIJA**
	1. Piegādātājs garantē un nodrošina:
		1. ka garantijas laikā Preces bojājumi, kas radušies ražotāja vai Piegādātāja vainas dēļ, jānovērš bez maksas;
		2. Pretendents nodrošina piegādāto oriģinālo vai uzpildīto kasetņu derīguma termiņu un garantijas laiku ne mazāku par 24 mēnešiem no Preces piegādes dienas;

4.1.3. garantijas laikā bojājumi jānovērš ne vēlāk kā 7 (septiņu) darba dienu laikā no bojājumu pieteikšanas brīža; ja 7 (septiņu) darba dienu laikā nav iespējams veikt Preces garantijas remontu, tad bojātā Prece jāaizstāj ar parametriem atbilstošu preci;

4.1.4. Piegādātājam jānodrošina, lai visi oriģinālie izejmateriāli būtu iepriekš nelietoti un tiktu piegādāti oriģinālā, neatplēstā rūpnīcas iepakojumā;

4.1.5. Preču atbilstību (kvalitātes un citu rādītāju) tās izgatavotāja tehniskajai dokumentācijai, Latvijas Republikā noteiktajiem standartiem, Līguma noteikumiem, kvalitātes sertifikātam un/vai atbilstības sertifikātam un Latvijas Republikas tiesību normatīvajiem aktiem;

* 1. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 24 (divdesmit četru) stundu laikā no paziņošanas brīža jāierodas sastādīt aktu par konstatētajiem trūkumiem. Ja Piegādātājs šajā termiņā neierodas, Pasūtītājs vienpusēji sastāda aktu un tas ir saistošs Piegādātājam.
	2. Pamatojoties uz aktu par konstatētajiem trūkumiem, Piegādātājam Preču un Pakalpojumu garantijas laikā ne vēlāk kā 7 (septiņu) darba dienu laikā no akta parakstīšanas brīža jānomaina Prece vai tās daļas, kurām ir defekts, vai jānovērš Pakalpojumā konstatētais defekts bez papildus samaksas. Ja Piegādātājs nevar nodrošināt trūkumu novēršanu minētajā termiņā, tad Prece uz remonta laiku jāaizvieto ar ekvivalentu vai labāku. Ja Piegādātājs nevar nodrošināt Preces aizvietošanu, tad Pasūtītājs ir tiesīgs prasīt un Piegādātājam ir pienākums maksāt līgumsodu 10% apmērā no Preces cenas (bez PVN).
	3. Piegādātājs sedz visus izdevumus, kas saistīti ar bojāto Preču transportēšanu pie Piegādātāja, un no tā atpakaļ Pasūtītājam.
	4. Piegādātājs sedz visus Pasūtītāja zaudējumus, kas radušies Preču vai to sastāvdaļu vai Pakalpojumu darbības traucējumu rezultātā garantijas laikā.
1. **LĪDZĒJU ATBILDĪBA**
	1. Par Preču piegādes termiņa kavēšanu, Pasūtītājam ir tiesības prasīt un Piegādātājam ir pienākums maksāt līgumsodu 0,3 % (nulle komats trīs procenti) apmērā no nepiegādāto Preču līgumcenas (bez PVN) par katru nokavējuma dienu, taču nepārsniedzot 10% (desmit procentus) no termiņā nepiegādāto Preču līgumcenas (bez PVN). Šī līgumsoda samaksa neatbrīvo Piegādātāju no Līguma saistību izpildes.
	2. Par maksājuma termiņu nokavējumu, Piegādātājam ir tiesības prasīt un Pasūtītājam ir pienākums maksāt nokavējuma procentus 0,3 % (nulle komats trīs procenti) apmērā no termiņā nesamaksātās naudas summas (bez PVN) par katru nokavējuma dienu, taču nepārsniedzot 10% (desmit procentus) no termiņā nesamaksātās naudas summas (bez PVN).
	3. Ja Līgumā noteiktajā termiņā saskaņā ar Līguma 3.4.apakšpunkta noteikumiem Piegādātājs neapmaina nekvalitatīvo Preci, tad Pasūtītājs ir tiesīgs pieprasīt Piegādātājam 10 (desmit) dienu laikā atmaksāt Pasūtītājam nekvalitatīvās Preces cenu un līgumsodu 10% (desmit procentu) apmērā no nekvalitatīvās Preces cenas (bez PVN). Šajā gadījumā Pasūtītājs atgriež bojāto preci Piegādātājam.
	4. Līguma 5.3. apakšpunktā noteiktajā gadījumā Pasūtītājs ir tiesīgs prasīt un Piegādātājam ir pienākums maksāt Pasūtītājam līgumsodu 10 % apmērā no atlikušās Līguma 2.1.apakšpunktā noteiktās maksimālās kopējās līgumcenas.
	5. Līdz brīdim, kad Piegādātājs nodod Preces Pasūtītājam, visu risku par Preču bojājumiem vai bojāeju nes Piegādātājs.
	6. Līgumsoda samaksa neatbrīvo Līdzējus no zaudējumu atlīdzināšanas pienākuma. Līdzēji ir atbildīgi par otram Līdzējam nodarītajiem zaudējumiem saskaņā ar Latvijas Republikas normatīvajiem aktiem.
	7. Visa informācija, kas kļuvusi Piegādātājam pieejama vai nonākusi Piegādātāja rīcībā atrodoties un pildot darbus Pasūtītāja telpās, ir uzskatāma par konfidenciālu informāciju. Piegādātājam un tā pārstāvjiem nav tiesību lietot, izplatīt un jebkādā veidā nodot to trešajām personām. Pretējā gadījumā, Piegādātājam ir pienākums segt Pasūtītājam un/vai trešajām personām nodarītos jebkādus zaudējumus, kas radušies saistībā ar šādas informācijas prettiesisku izmatošanu.
2. **NEPĀRVARAMAS VARAS APSTĀKĻI**
	1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu rezultātā, kurus Līdzēji nevarēja iepriekš paredzēt un novērst.
	2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Līdzēju iespējamās kontroles un ietekmes robežās.
	3. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
	4. Tam Līdzējam, kas atsaucas uz nepārvaramu, ārkārtēja rakstura apstākļu darbību, 5 (piecu) darba dienu laikā par tiem jāpaziņo otram Līdzējam, norādot iespējamo saistību izpildes termiņu.
	5. Ja nepārvaramu ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katram no Līdzējiem ir tiesības vienpusēji lauzt Līgumu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra Līdzēja zaudējumu atlīdzību.
3. **LĪGUMA TERMIŅŠ UN PIRMSTERMIŅA IZBEIGŠANA**
	1. Līgums stājas spēkā ar tā abpusējas parakstīšanas brīdi un tiek noslēgts uz 5 (pieciem) gadiem vai līdz brīdim, kad Pasūtītāja maksājumi par saņemtajiem Pakalpojumiem vai piegādātajām Precēm sasniedz 41 000,00 EUR (četrdesmit vienu tūkstoti euro 00 centus) (bez PVN), kas ir maksimālā Līguma 2.1.apakšpunktā paredzētā Līguma summa.
	2. Līguma pirmstermiņa izbeigšana neatbrīvo Līdzējus no savstarpējo norēķinu veikšanas par faktiski izmantotajām tiesībām līdz Līguma laušanas brīdim.
	3. Pasūtītājs, nosūtot Piegādātājam rakstisku paziņojumu, ir tiesīgs vienpusēji izbeigt Līgumu šādos gadījumos:

7.3.1. Piegādātājs kavē Preču (vai to daļas) piegādi vai Pakalpojumu izpildi ilgāk par 2 (divām) nedēļām;

7.3.2. Piegādātājs ir pieļāvis Līguma saistību izpildes pārkāpumu vismaz 2 (divas) reizes;

* + 1. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		2. Piegādātājs pārkāpj vai nepilda citu būtisku Līgumā paredzētu pienākumu;
		3. Piegādātājs Pasūtītājam nodarījis zaudējumus.
	1. Līguma 7.3.punktā noteiktajos gadījumos:
		1. Līgums tiek uzskatīts par izbeigtu dienā, kad otram Līdzējam nosūtīts paziņojums, kas parakstīts ar drošu elektronisko parakstu un nosūtīts Līguma 8.5.2.apakšpunktā noteiktajai Piegādātāja personai vai pēc 7 (septiņām) dienām no paziņojuma nodošanas pasta nodaļā, ja paziņojums tiek sūtīts pa pastu;
		2. Pasūtītājs nemaksā Piegādātājam līgumsodus, kā arī nesedz nekāda veida zaudējumus.
	2. Pasūtītājam ir tiesības vienpusēji atkāpties no Līgumu, rakstiski paziņojot par to Piegādātājam, ja jebkurā Līguma izpildes stadijā noskaidrojas, ka Piegādātājs nav spējīgs izpildīt Līgumā noteiktās saistības kopumā.
	3. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiski finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa).
	4. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
1. **CITI NOTEIKUMI**
	1. Jebkuras izmaiņas vai papildinājumi Līgumā, ciktāl tie nav pretrunā ar Latvijas Republikas normatīvajiem aktiem publisko iepirkumu jomā, jānoformē rakstiski un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
	2. Grozījumi līgumā izdarāmi, ievērojot Publisko iepirkumu likuma 61.panta noteikumus, un tie stājas spēkā un kļūst par līguma neatņemamu un būtisku sastāvdaļu tikai tad, ja šos grozījumus ir parakstījuši abi Līdzēji.
	3. Ja Piegādātājs plāno apakšuzņēmēju nomaiņu, tad tie ir nomaināmi saskaņā ar Publisko iepirkumu likuma 62.panta noteikumiem.
	4. Līguma izpildes laikā radušos strīdus Līdzēji risina sarunu ceļā vienojoties vai, ja vienošanās nav iespējama, strīdu izskata tiesā normatīvajos aktos noteiktajā kārtībā.
	5. Līdzēju pilnvarotie pārstāvji Līguma izpildē ir:
		1. Pasūtītāja pilnvarotais pārstāvis ir xxxxxx xxxxxxx, e-pasts: xxxxxx.xxxxxx@sigulda.lv , mob. Nr.xxxxxxx, tai skaitā ar tiesībām kontrolēt Līguma izpildi, pasūtīt un pieņemt Preces un Pakalpojumus, iesniegt pretenzijas par Preču un Pakalpojumu izpildi, kā arī parakstīt jebkādus ar to saistītos dokumentus.
		2. Piegādātāja pilnvarotais pārstāvis ir xxxxxxx xxxxxxx, e-pasts: e-pasts: info@sufficio.lv , mob. Nr.xxxxxxx, tai skaitā ar tiesībām pieņemt izpildei Preču un Pakalpojumu pasūtījumus, pieņemt izpildei Pasūtītāja pretenzijas, izsniegt Preces un nodot Pakalpojumus, kā arī parakstīt jebkādus ar to saistītos dokumentus.
	6. Ja kādam no Līdzējiem tiek mainīts juridiskais statuss, atrašanās vieta vai citi rekvizīti, tad tas nekavējoties paziņo par to otram Līdzējam.
	7. Līgums sastādīts un parakstīts 2 (divos) eksemplāros, pa 1 (vienam) eksemplāram katram Līdzējam. Abiem Līguma eksemplāriem ir vienāds juridiskais spēks.

Pielikumā :

1. Tehniskā specifikācija;
2. Tehniskais piedāvājums;
3. Finanšu piedāvājums.
4. **LĪDZĒJU REKVIZĪTI UN PARAKSTI:**

|  |  |
| --- | --- |
| Pasūtītājs: | piegādātājs: |
|  |  |
|  |  |